ai4bharat/Pralekha huggingface dataset:
எரிசக்தி அமைச்சகம்
நடப்பு நிதியாண்டில் என்டிபிசி குழுமம் மொத்தமாக 100-க்கும் மேல் பில்லியன் யூனிட்டுகளை உற்பத்தி செய்து சாதனை.
தேசிய அனல் மின் கழகம் லிமிடெட்  வெளியிட்டுள்ள அறிக்கையின்படி, என்டிபிசி நிறுவனம் நடப்பு நிதியாண்டில், மொத்தமாக 100 பில்லியன் யூனிட்டுகளை உற்பத்தி செய்து சாதனை படைத்துள்ளது. இந்த நிறுவனத்தின் கிளைகள் சிறப்பாகச் செயல்படுவது இதன் மூலம் உறுதியாகியிருக்கிறது.
மத்திய மின்சார ஆணையம் வெளியிட்டுள்ள தகவலின்படி, இந்தியாவிலேயே, சத்தீஷ்கரில் உள்ள என்டிபிசி கொர்பா  , 2020 ஏப்ரல் முதல் ஜூலை வரை , 97.42 % பிளாண்ட் லோட் பேக்டர் உடன், சிறப்பாக செயல்பட்ட அனல் மின் நிலையமாக உருவெடுத்துள்ளது.
இது போல என்டிபிசியின் மேலும் ஐந்து மின்நிலையங்களும் சிறப்பாக செயல்பட்டவையாக பதிவு செய்துள்ளது. சத்தீஷ்கரில் உள்ள என்டிபிசி சிபெட்  , உ.பி.யில் உள்ள என்டிபிசி ரிகாண்ட்  என்டிபிசி விந்தியாச்சல் , ஒடிசாவில் உள்ள என்டிபிசி தல்சார் கனிகா , என்டிபிசி தல்சார் தெர்மல்  ஆகியவை பிஎல்எப் திறன் மேம்பாட்டு அடிப்படையில், சிறப்பாக செயல்பட்ட 10 அனல் மின்நிலையங்களில் அடங்கும்.
2020 ஏப்ரல் முதல் ஜூலை வரை, மேலும் இரண்டு 200 மெகாவாட் அலகுகளான உ.பி. என்டிபிசி சிங்ராவ்லி 4 மற்றும் 1 அலகுகள், முறையே 1984 ஜனவரி மற்றும் 1982 ஜூன் மாதத்தில் நிறுவப்பட்டன. இவை பிஎல்எப் திறன் அடிப்படையில் முறையே, 99.90%, 99.87% சாதனையை எட்டியுள்ளன. இந்த சாதனைகள், என்டிபிசி அலகுகளின் சிறப்பான செயல்பாடு, உற்பத்தித் திறனைப் பறைசாட்டுகின்றன.
62.9 ஜிகாவாட் நிறுவு திறன் கொண்ட என்டிபிசி குழுமத்தில் 70 மின் உற்பத்தி நிலையங்கள் உள்ளன. இவற்றில், 24 நிலக்கரி, 7 கேஸ், திரவம் நேர்ந்த சுழலி, ஒரு புனல், 13 புதுப்பிக்கத்தக்க எரிபொருள் ஆகியவற்றுடன், 25 துணை மற்றும் கூட்டு முயற்சி மின்சார நிலையங்கள் உள்ளன. 5 ஜிகாவாட் புதுப்பிக்கத்தக்க மின்சார திட்டங்கள் உள்பட 20 ஜிகாவாட் திறன் கொண்ட குழுமத்தின் மேலும் சில நிலையங்கள் கட்டப்பட்டு வருகின்றன.
(Visitor Counter : 130
உள்துறை அமைச்சகம்
மருத்துவர்கள் நாளையொட்டி மத்திய உள்துறை அமைச்சர் திரு அமித் ஷா மருத்துவர்களுக்கு நன்றிகளையும், பாராட்டுதல்களையும் தெரிவித்துள்ளார்
மருத்துவர்கள் நாளான இன்று, மத்திய உள்துறை அமைச்சர் திரு அமித் ஷா பகிர்ந்துள்ள ட்விட்டர் பதிவு ஒன்றில், கொவிட்-19 தொற்றுக்கு எதிரான போராட்டத்தில் முன்னணியில் நின்று பணியாற்றிய, துணிச்சலான இந்திய மருத்துவர்களுக்கு நன்றிகளையும், பாராட்டுதல்களையும் தெரிவித்துள்ளார்.
சவாலான இந்தக் காலகட்டத்தில், தேசத்தைப் பாதுகாப்பாகவும், ஆரோக்கியமாகவும் வைத்திருப்பதில் மருத்துவர்கள் காட்டிய அதிகபட்ச உறுதி உண்மையிலேயே உன்னதமானது என்று மத்திய உள்துறை அமைச்சர் கூறியுள்ளார்.
மருத்துவர்கள் நாளன்று, தேசம், அவர்களது ஈடுபாட்டிற்கும், தியாகத்திற்கும் மரியாதை செலுத்துவதாக அமைச்சர் மேலும் தெரிவித்துள்ளார்.
மனித குலத்திற்கு பணியாற்றுவதற்காக, 24 மணி நேரமும், சுயநலமின்றி, உழைத்துக் கொண்டிருக்கும் நமது மருத்துவர்களுடன், பிரதமர் திரு நரேந்திர மோடி தலைமையிலான அரசு ஒன்றுபட்டு நிற்பதாக திரு அமித் ஷா கூறியுள்ளார்.
நெருக்கடியான தருணங்களில், தமது முழு ஒத்துழைப்பையும், தார்மீக ஆதரவையும், அளித்து வரும் மருத்துவர்களின் குடும்ப உறுப்பினர்களுக்கும் மத்திய உள்துறை அமைச்சர் நன்றி தெரிவித்துள்ளார்.
(Visitor Counter : 150
மின்னணு மற்றும் தகவல் தொழில்நுட்பம்
இந்திய ஸ்டார்ட்அப் மற்றும் யூனிகார்ன் தலைவர்களுடன் அமைச்சர் ராஜீவ் சந்திரசேகர் இங்கிலாந்து பிரதமர் போரிஸ் ஜான்சனை சந்தித்தார்
மத்திய மின்னணு மற்றும் தகவல் தொழில்நுட்பத் துறை இணை அமைச்சர் திரு ராஜீவ் சந்திரசேகர் வெள்ளிக்கிழமை இங்கிலாந்து பிரதமர் திரு போரிஸ் ஜான்சனை இந்திய ஸ்டார்ட்அப்கள், யூனிகார்ன்கள் மற்றும் கண்டுபிடிப்பாளர்களின் பிரதிநிதிகளுடன் சந்தித்தார். புதுமை மற்றும் தொழில்நுட்பத் துறையில் இந்தியா மற்றும் இங்கிலாந்து இடையே எதிர்கால ஒத்துழைப்பு மற்றும் கூட்டாண்மை குறித்து இருவரும் விவாதித்தனர். இது தொடர்பாக, திரு. சந்திரசேகர், பிரிட்டன் நாடாளுமன்ற உறுப்பினர் பால் ஸ்கல்லியையும் சந்தித்தார்.
பின்னர் செய்தியாளர்களிடம் பேசிய திரு. ராஜீவ் சந்திர சேகர், இந்தியாவும் இங்கிலாந்தும் புத்தாக்கப் பொருளாதாரத்தை வியத்தகு முறையில் விரிவுபடுத்த விரும்புகின்றன என்றார். “டிஜிட்டல் பொருளாதாரத்தை மொத்தப் பொருளாதாரத்தில் 25 சதவீதமாக அதிகரிக்க விரும்புகிறோம். இங்கிலாந்து அரசும் அதனை விரிவுபடுத்த விரும்புகிறது" என்று அவர் கூறினார்.
தொழில்நுட்பத் துறையில் இந்தியாவின் முன்னேற்றம் குறித்து விளக்கிய அமைச்சர், 1990 களில் இந்தியா தனது அனைத்து தொழில்நுட்பத் தேவைகளுக்கும் வெளிநாடுகளை நம்பியிருந்தது என்றும், உற்பத்தி செய்யும் அனைத்திற்கும், உதிரி பாகங்கள் மற்றும் உபகரணங்களை இறக்குமதி செய்து வந்தது என்றும், இன்று சூழ்நிலை முற்றிலும் மாறி விட்டது என்றும் கூறினார். இவை அனைத்தும் பிரதமர் நரேந்திர மோடியின் டிஜிட்டல் இந்தியா தொலைநோக்குப் பார்வையின் கீழ் சாதிக்கப்பட்டுள்ளதாக அவர் கூறினார்.
முன்னதாக, திரு. சந்திரசேகர், 12 ஆம் நூற்றாண்டின் கன்னட தத்துவஞானி மற்றும் சமூக சீர்திருத்தவாதியும், பாலினம், சாதி, வர்க்கம் போன்ற பாகுபாடுகளுக்கு எதிராகப் போராடியவருமான பசவேஸ்வராவின் சிலையை வணங்கினார். ஜனநாயகம் மற்றும் அஹிம்சை பற்றிய அவரது கருத்துக்கள் தலைமுறைகளை ஊக்கப்படுத்தியுள்ளன. பிரிட்டன் நாடாளுமன்றத்திற்கு அருகில் தேம்ஸ் நதிக்கரையில் இந்த சிலை நிறுவப்பட்டுள்ளது. இதை பிரதமர் நரேந்திர மோடி 2015ல் திறந்து வைத்தார்.
சுகாதாரம் மற்றும் குடும்ப நலத்துறை அமைச்சகம்
23 கோடிக்கும் அதிகமான கொவிட் தடுப்பூசிகளை மாநிலங்கள் / யூனியன் பிரதேசங்களுக்கு வழங்கியுள்ளது மத்திய அரசு
கொவிட்-19 பெருந்தொற்றைக் கட்டுப்படுத்தும் முயற்சியில் மத்திய அரசு இதுவரை, 23 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 21,22,38,652 டோஸ் தடுப்பூசிகள்  பயன்படுத்தப்பட்டுள்ளன.
சுமார் 1.75 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த 3 தினங்களுக்கு 2.73 லட்சம்  தடுப்பூசி டோஸ்களை மாநிலங்கள்/யூனியன் பிரதேசங்களுக்கு மத்திய அரசு வழங்கவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723045
----
(
ரெயில்வே அமைச்சகம்
கொவிட்-19 பொது முடக்கத்தின் போது, தேவைப்படும் மக்களுக்கு தொடர்ந்து உணவு வழங்குகிறது இந்திய ரயில்வே; 28 மார்ச்சில் இருந்து 1.4 லட்சம் சமைக்கப்பட்ட உணவுகள் விநியோகம்
ரயில்வே பாதுகாப்பு படை, அரசு ரயில்வே காவல், மண்டலங்களில் உள்ள வணிக அலுவலகங்கள், மாநில அரசுகள் மற்றும் அரசு சாரா தொண்டு நிறுவனங்களின் உதவியோடு, இந்திய தொடர்வண்டி உணவு வழங்கல் மற்றும் சுற்றுலாக் கழகத்தின்  சமையலறைகள் மூலம் மொத்தமாக சமைத்த உணவை மதிய உணவுக்கு காகிதத் தட்டுகளுடனும், இரவு உணவுக்கு பொட்டலங்களாகவும் இந்திய ரயில்வே தொடர்ந்து வழங்கி வருகிறது.
ரயில்வே பாதுகாப்புப் படை, இதர அரசுத் துறைகள் மற்றும் அரசு சாரா தொண்டு நிறுவனங்களின் உதவியோடு, பல்வேறு இடங்களில் உள்ள தன்னுடைய சமையலறைகளில் இருந்து 102,937 சாப்பாடுகளை, ஏழைகளுக்கும், உணவு தேவைப்படுவோருக்கும் 28 மார்ச் 2020ல் இருந்து இது வரை இந்தியத் தொடர்வண்டி உணவு வழங்கல் மற்றும் சுற்றுலாக் கழகம் வழங்கியுள்ளது.
தேவைப்படுவோருக்கு உணவு வழங்குதல் விநியோகப் பணியில் இந்திய ரயில்வேயின் ரயில்வே பாதுகாப்புப் படை பெரிய அளவில் ஈடுபட்டுள்ளது. 28 மார்ச் 2020ல் இருந்து இது வரை 95,773 தேவைப்படும் நபர்களுக்கு, ரயில்வே பாதுகாப்பு படை உணவு வழங்கியுள்ளது.
தங்களால் எவ்வளவு முடியுமோ அந்த அளவுக்கு மனிதர்கள் மூலமும், வளங்களின் மூலம் தேவைப்படும் மக்களுக்கு உணவையும் இதர உதவிகளையும் அளிக்குமாறு இந்திய ரயில்வே அதிகாரிகளை மத்திய தொடர்வண்டி, வணிகம் மற்றும் தொழில் அமைச்சர் திரு. பியுஷ் கோயல் அறிவுறுத்தி இருந்தார்.
(Visitor Counter : 107
பிரதமர் அலுவலகம்
குடியரசுத்தலைவர் மாளிகையில் பாதுகாப்பு விருது வழங்கும் விழாவில் பிரதமர் பங்கேற்றார்
புதுதில்லியில் உள்ள குடியரசுத்தலைவர் மாளிகையில் பாதுகாப்பு விருது வழங்கும் விழாவில் பிரதமர் திரு நரேந்திர மோடி பங்கேற்றார். இந்த விழாவில் தீரச்செயல்களுக்கான விருதுகளும் சிறப்பு மிக்க சேவைக்கான பதக்கங்களும் வழங்கப்பட்டன.
டுவிட்டரில் பிரதமர் கூறியிருப்பதாவது;
“தீரச்செயல்களுக்கான விருதுகளும் சிறப்பு மிக்க சேவைக்கான பதக்கங்களும் வழங்கப்பட்ட விழாவில் பங்கேற்றேன்“.
குடியரசுத் துணைத் தலைவர் செயலகம்
விழுமிய அடிப்படையிலான முழுமையான கல்விக்கு கல்வி முறையை, மறு மதிப்பீடு செய்யுங்கள் : குடியரசுத் துணைத் தலைவர் வேண்டுகோள்
விழுமிய அடிப்படையிலான முழுமையான கல்விக்கு, கல்வி முறையை மறுமதிப்பீடு செய்யுங்கள் என பல்கலைக் கழகங்களிடமும், கல்வியாளர்களிடமும் குடியரசுத் துணைத் தலைவர் திரு வெங்கையா நாயுடு வேண்டுகோள் விடுத்துள்ளார்.
சிக்கிம் ஐசிஎப்ஏஐ பல்கலைக்கழகத்தின் 13வது பட்டமளிப்பு விழா காணொலிக் காட்சி மூலம் நடந்தது. இதில் குடியரசுத் துணைத் தலைவர் திரு வெங்கையா நாயுடு கலந்து கொண்டு பேசியதாவது :
”முழுமையான வேதக் கல்வியிலிருந்து கல்வியாளர்கள், உத்வேகம் பெற வேண்டும். புதிய கல்விக் கொள்கையின் பின்னால் உள்ள தொலைநோக்கைப் புரிந்து கொள்ள வேண்டும். விழுமியங்களற்ற கல்வி, கல்வியே அல்ல என குருதேவ் ரவீந்தரநாத் தாகூர் கூறுவார். திறமையானவர்களையும், இரக்க குணம் உள்ளவர்களையும் கல்வி நிறுவனங்களும், பல்கலைக்கழகங்களும் உருவாக்க வேண்டும். வெறும் பட்டதாரிகளை மட்டும் உருவாக்கக் கூடாது.
பருவநிலை மாற்றம் என்ற சவாலை எதிர்த்துப் போராட, முழுமையான தீர்வு, விழுமிய-அடிப்படையிலான கல்வி. இது இயற்கையை மதிக்கிறது. தீவிர பருவநிலை சவால்களுக்கு, புதுமையான தீர்வு காண, நமது பொறியாளர்களையும், தொழில்நுட்ப நிபுணர்களையும் தயார் செய்ய வேண்டும்.
நமது பழங்கால கல்வி முறையில் விழுமியங்களுக்கு முக்கியத்துவம் அளிக்கப்பட்டது. வேதங்களும் உபநிடதங்களும், தனக்கும், குடும்பத்துக்கும் மற்றும் இயற்கைக்கும் உள்ள நமது கடமைகளைக் கட்டாயமாக்குகின்றன. இயற்கையுடன் இணக்கமாக வாழ நமக்கு கற்பிக்கப்பட்டது. இயற்கையிடமிருந்து மாணவர்கள் கற்றுக் கொண்டு, நமது பழங்கால கலாச்சாரங்களில் கூறப்பட்டுள்ள மதிப்புகளை பின்பற்ற வேண்டும்.
பழங்கால குருகுல முறையில், கல்வி முழுமையானதாக இருந்தது. அதுதான் விஸ்வ குரு என்ற பட்டத்தை, நமக்கு அப்போது அளித்தது. புதிய கல்விக் கொள்கையும், இந்த இலட்சியங்களை வகுத்து, இந்தியாவை மீண்டும் விஸ்வ குருவாக மாற்றுவதை நோக்கமாகக் கொண்டுள்ளது.
புதிய கல்வி கொள்கைதான் இப்போது நமக்கு தேவையான சீர்திருத்தம். தொழில்நுட்பத்துடன் கூடிய மதிப்பு மிக்க கல்விதான் இப்போதைய தேவை. சமீபத்திய தொழில்நுட்பங்களை அறிந்தவர்கள் மட்டும் அல்ல, இரக்கம், புரிதலுடன் கூடியவர்கள்தான் நமக்கு தேவை.
விழுமியங்கள் நிறைந்த முழுமையான கல்விக்கு, கல்வி முறையை பல்கலைக்கழகங்கள் மற்றும் கல்வியாளர்கள் மறு மதிப்பீடு செய்ய வேண்டும். பல்கலைக்கழகங்கள், கொவிட்-19 போன்ற சவால்களை எதிர்கொள்ளும் அளவுக்கு மாணவர்களை உருவாக்க வேண்டும். வேலைகளை உருவாக்க விரும்புவர்களுக்கு, இந்தியாவை விட சிறந்த இடம் எதுவும் இருக்க முடியாது. இதற்காக நாம் பிரதமரின் தற்சார்பு இந்தியா தொலைநோக்கில் கவனம் செலுத்துகிறோம்.”
இவ்வாறு அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleaseIframePage.aspx?PRID=1675959&RegID=3&LID=1
(Visitor Counter : 189
உத்தராகண்ட் மாநிலம் ஹல்த்வானியில் உள்ள பாதுகாப்பு ஆராய்ச்சி மற்றும் மேம்பாட்டு நிறுவனத்தின்  உயிரி – எரிசக்தி ஆராய்ச்சி ஆய்வுக் கூடத்தை  பாதுகாப்புத்துறை இணை அமைச்சர் திரு அஜய் பட் பார்வையிட்டார். மின்தொகுப்பால் அடிக்கடி மின் விநியோகம் பாதிப்பு ஏற்படக் கூடிய தொலைதூரப் பகுதிகளில் மின்சாரம் உற்பத்தி செய்யும் நோக்கில், பைன் மரக்காடு கழிவுகளிலிருந்து எரிசக்தி உற்பத்தி செய்ய திபேர் ஆய்வகம் முயற்சி மேற்கொண்டுள்ளது. பைன் மரக்காடு கழிவுகள் ஆயிரக்கணக்கான காட்டுத்தீ சம்பவங்களுக்கு காரணமாவதால், அந்தக் கழிவுகளை மின்சார உற்பத்திக்கு பயன்படுத்துவது இரட்டை வெற்றியை அளிப்பதாக இருக்கும்.
திபேர் நிறுவனம் உற்பத்தி செய்த பயோ டீசல் ஐ எஸ்-15607 தரத்திற்கு இணையானதாக உள்ளது. இது பல்வேறு கடும் சோதனைகளுக்கு உட்படுத்தப்பட்டு, தகுதியானது என உறுதி செய்யப்பட்டபின் ராணுவ வாகனங்கள் மற்றும் ஜெனரேட்டர்களில், பெட்ரோல், டீசலுடன் 20% கலந்து பயன்படுத்த பரிந்துரைக்கப்பட்டது. இது தவிர உத்தராகண்டின் தொலைதூர எல்லை கிராமங்களில் வசிக்கும் விவசாயிகள், உள்ளூர் மற்றும் மலைக்காய்கறிகளை சாகுபடி செய்வதற்கான நவீன தொழில்நுட்பங்களை வழங்குவதையும், திபேர் ஒரு தீவிர இயக்கமாக மேற்கொண்டு வருகிறது. 4,000–க்கும் மேற்பட்ட விவசாயிகள் திபேரில் பதிவு செய்து பயனடைந்து வருகின்றனர். இதன் மூலம் விவசாயிகளின் வருமானம் அதிகரித்திருப்பதோடு அவர்களது சமூக பொருளாதார அந்தஸ்தும் மேம்பட்டிருப்பதன் மூலம், எல்லைப்பகுதிகளில் இருந்து இடம் பெயர்வதை தடுப்பதற்கான நீண்ட கால விளைவுகளை ஏற்படுத்தியுள்ளதாக கருதப்படுகிறது.
ஹைட்ரோபானிக்ஸ் எனப்படும் மண்ணில்லா சாகுபடி முறையை வெகுவாகப் பாராட்டிய திரு அஜய் பட், சாகுபடிக்கு போதிய மண் இல்லாத பகுதிகளில் இந்த தொழில்நுட்பத்தை பரவலாக்குமாறு ஆலோசனை கூறினார். மேலும் திபேர் நிறுவனத்தால் உற்பத்தி செய்யப்படும் மூலிகை மருந்து, வெண்புள்ளி சிகிச்சைக்கு பயன்படுத்தப்படுவதுடன் சுமார் ஒரு லட்சம் பேர் குணமடைந்துள்ளதாகவும் தெரிவிக்கப்பட்டுள்ளது. எனவே இந்த மருந்தை அதிகம் பேர் பயன்படுத்தும் வகையில், கொண்டு சேர்க்குமாறும் அமைச்சர் திரு அஜய் பட் கேட்டுக் கொண்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1784808
-----
தொலைதொடர்பு மற்றும் தகவல் தொழில்நுட்ப அமைச்சகம்
கொவிட் சம்பந்தமான அவசரகால சரக்குகளுக்கு துரிதமாக அனுமதி வழங்குவது தொடர்பாக அஞ்சல் துறை பொது அறிவிப்பு வெளியீடு
கொவிட்- 19 பாதிப்பின் இரண்டாவது அலையின் போது, சுங்க அதிகாரிகளுடன் இணைந்து அஞ்சல் வழியாக வெளிநாடுகளிலிருந்து பெறப்படும் பிராணவாயு செறிவூட்டி, உபகரணங்கள், மருந்துகள் போன்ற கொவிட் சம்பந்தமான அவசர சரக்குகளுக்கு அனுமதி அளித்து, அஞ்சல் துறை அவற்றை விநியோகித்து வருகின்றது. இது சம்பந்தமாக தொலைத்தொடர்பு அமைச்சகத்தின் அஞ்சல் துறை, பொது அறிவிப்பு ஒன்றை வெளியிட்டுள்ளது.
இதன்படி, வருங்காலங்களில் இதுபோன்ற அவசரகால சரக்குகளுக்கு அனுமதி அளிக்கவும், விரைவாக அவற்றை வழங்குவதற்காவும், சரக்குகளை எதிர்நோக்கியுள்ள மக்கள், தங்களுக்கு வெளிநாடுகளிலிருந்து அனுப்பப்பட்டுள்ள பொருள்கள் குறித்தத் தகவல்களை  adgim2@indiapost.gov.in அல்லது dop.covid19[at]gmail[dot]com ஆகிய மின்னஞ்சல் முகவரிகளுக்கோ அல்லது கீழ்க்காணும் நோடல் அதிகாரிகளுக்கு வாட்ஸ்அப் மூலமாகவோ தெரிவிக்குமாறு பொதுமக்கள் கேட்டுக்கொள்ளப்படுகிறார்கள்.
அஞ்சல் துறை தலைமையகத்தில் உள்ள நோடல் அதிகாரிகளின் விவரங்கள்
திரு அரவிந்த் குமார்- 9868378497
திரு புனீத் குமார்- 9536623331
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1716798
பாதுகாப்பு அமைச்சகம்
சோமாலி கடலோரப் பகுதியில் சிக்கிய படகிற்கு உதவி செய்தது ஐ என் எஸ் சுமேதா கப்பல்
கடற்கொள்ளை தடுப்புக்காக ஏதன் வளைகுடாவில் ரோந்துப் பணியில் ஈடுபட்டுள்ள இந்திய கப்பற் படையின் ஐ என் எஸ் சுமேதா 2020 ஜனவரி 06, அன்று ஏ1 – ஹமீது என்ற படகின் ஊழியர்களை மீட்கச் சென்றது. ஐ என் எஸ் சுமேதாவின் மேல்தளத்தில் இருந்து பறந்து சென்ற இந்தியக் கப்பற் படையின் ஹெலிகாப்டர் ஏ1 ஹமீது என்ற பாரம்பரிய மரக்கலன் “தௌ” என்பதைக் கண்டறிந்தது. இந்த மரக்கலன் இடர்ப்பாட்டில் இருப்பதும், இது சோமாலியா கடற்கரையை நோக்கி அடித்து வரப்படுவதும், உறுதி செய்யப்பட்டது.
வழக்கமான சோதனைகளில் ஈடுபட்டு வந்த கப்பலின் தொழில்நுட்பக் குழுவினர், ஏ1 ஹமீது படகுக்கு சென்று உதவி செய்தனர். இந்தப் படகில் 13 இந்தியர்கள் இருந்தது தெரியவந்தது. இந்தப் படகில் உள்ள எந்திரத்தின் பிரதான எந்திரத் தண்டு உடைந்திருப்பதைத் தொழில்நுட்பக் குழுவினர் கண்டனர். ஆனால் இது கடற்பகுதியில் சரி செய்ய முடியாததாக இருந்தது. இதையடுத்து, இந்தப் படகு பத்திரமாக சோமாலி கடற்கரையில் இருந்து தள்ளிக் கொண்டுவரப்பட்டது.
இதற்கிடையே பாதிப்புக்குள்ளான ஏ1 ஹமீது படகின் பழுதினை நீக்க துறைமுகத்திற்குக் கொண்டுசெல்ல அதன் உரிமையாளர் மற்றொரு படகினை அனுப்பி வைத்திருந்தார். அந்தப் பகுதியிலிருந்து ஐ என் எஸ் சுமேதா புறப்படுவதற்கு முன், படகின் ஊழியர்களுக்கு நல்ல தண்ணீரும், மருந்து பொருட்களும் வழங்கப்பட்டன.
----
(Visitor Counter : 121
ரசாயனம் மற்றும் உரங்கள் அமைச்சகம்
கரீப் பருவத்துக்காக பாக்ட் நிறுவனத்தால் இறக்குமதி செய்யப்பட்ட இரண்டாவது எம் ஓ பி சரக்கு  தூத்துக்குடி துறைமுகத்தை வந்தடைந்தது.
இந்த பருவத்தில் விவசாயிகளின் தேவையை பூர்த்தி செய்ய நிறுவனம் நடவடிக்கைகளை எடுத்து வருகிறது.
நடப்பு நிதியாண்டின் முதல் ஐந்து மாதங்களில் உற்பத்தி மற்றும் சந்தைப்படுத்துதலில் உற்சாகமூட்டும் செயல்திறனை மத்திய ரசாயனங்கள் மற்றும் உர அமைச்சகத்தின் கீழ் இயங்கும் பொதுத்துறை நிறுவனமான பெர்டிலைசர்ஸ் அண்ட் கெமிக்கல்ஸ் திருவாங்கூர் லிமிடெட்  காட்டியுள்ளது. கரீப் பருவத்துக்காக பாக்ட் நிறுவனத்தால் இறக்குமதி செய்யப்பட்ட இரண்டாவது ம்யூரியேட் ஆப் பொட்டாஷ்  சரக்கு  தூத்துக்குடி துறைமுகத்தை நேற்று வந்தடைந்தது. சரக்கை இறக்கும் பணி நடந்து வருகிறது.
எம் ஓ பி மற்றும் FACT-இன் முதன்மைப் பொருளான பாக்டம்போஸ்  ஆகியவற்றின் உரக் கலவை தென்னிந்திய விவசாயிகளால் விரும்பப்படுகிறது. முன்னதாக, ஒரு எம் ஓ பி மற்றும் ஒரு என் பி கே கலவை சரக்குகளை ஜுன்-ஜுலை மாதங்களில் நிறுவனம் இறக்குமதி செய்தது.
கோவிட் பெருந்தொற்றுக்கு எதிரான போதுமான பாதுகாப்பு நடவடிக்கைகளை எடுத்து, தனது செயல்பாடுகளை நிறுவனம் மேம்படுத்தி வருவதாகத் தெரியவருகிறது. ஓரளவுக்கு நல்ல மழை விவசாயத்தை ஊக்கப்படுத்தியுள்ள சமயத்தில், இந்த பருவத்தில் விவசாயிகளின் தேவையை பூர்த்தி செய்ய நிறுவனம் நடவடிக்கைகளை எடுத்து வருகிறது.
புவி அறிவியல் அமைச்சகம்
வட இந்தியாவில் குளிர் காலத்தில் இயல்புக்கும் குறைவான வெப்பநிலை-இந்திய வானிலைத் துறை தகவல்
வட இந்தியாவில் குளிர்காலத்தில் 2020 டிசம்பர் முதல் 2021 பிப்ரவரி வரை இயல்புக்கும் குறைவான வெப்ப நிலை நிலவுவதற்கான வாய்ப்பு உள்ளதாக இந்திய வானிலைத் துறை தெரிவித்துள்ளது.
மத்திய அறிவியல் துறை அமைச்சகத்தின் கீழ் செயல்படும் இந்திய வானிலைத் துறை கடந்த 2016ம் ஆண்டு முதல் பருவகால முன்னறிவிப்புகளை வெளியிட்டு வருகிறது. குளிர்கால வெப்பநிலை குறித்து இந்திய வானிலைத் துறை வெளியிட்டுள்ள அறிக்கையில் கூறியிருப்பதாவது:
நாட்டின் வடக்கு, வடமேற்கு, மத்தியப் பகுதி மற்றும் கிழக்கிந்திய பகுதியில் வரும் டிசம்பர் முதல் 2021 பிப்ரவரி வரை குறைந்தபட்ச வெப்பநிலை இயல்புக்கும் குறைவானதாக இருப்பதற்கான வாய்ப்புகள் உள்ளன.
வடகிழக்கு இந்தியாவின் பெரும்பாலான பகுதிகள், மேற்கு கடலோர பகுதியின் சில பகுதிகள், நாட்டின் தெற்கு தீபகற்ப பகுதியில் குறைந்தபட்ச வெப்பநிலை இயல்புக்கு அதிகமாக இருக்கும்.
இவ்வாறு இந்திய வானிலைத் துறை தெரிவித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677015
பிரதமர் அலுவலகம்
பிரதமர் ஆப்பிள் நிறுவன தலைமைச் செயல் அதிகாரி டிம் காக்-ஐ சந்தித்தார்
பிரதமர் திரு நரேந்திர மோடி ஆப்பிள் நிறுவன தலைமைச் செயல் அதிகாரி டிம் காக்-ஐ இன்று சந்தித்தார்.
ஆப்பிள் நிறுவன தலைமைச் செயல் அதிகாரி டிம் காக்-இன் ட்விட்டுக்கு பதிலளித்த பிரதமர் தமது ட்விட்டர் பதிவில் கூறியிருப்பதாவது:
“தங்களை சந்திப்பதில் மிக்க மகிழ்ச்சி @tim_cook! பல்வேறு தலைப்புகளில் கருத்துப் பரிமாற்றம் நடந்ததற்கு மகிழ்ச்சி இந்தியாவில் நடைபெறும் தொழில்நுட்ப ஆற்றலுடன் மாற்றங்கள் நிகழ்வதை எடுத்துக் காண்பித்தேன்.”
பிரதமர் அலுவலகம்
விநாயகர் சதுர்த்தியை முன்னிட்டு நாட்டு மக்களுக்கு பிரதமர் வாழ்த்து
விநாயகர் சதுர்த்தியை முன்னிட்டு நாட்டு மக்களுக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில்
"आप सभी को गणेश चतुर्थी की बहुत-बहुत बधाई। गणपति बाप्पा मोरया!
விநாயகர் சதுர்த்தியான இந்நாளில் உங்கள் அனைவருக்கும் எனது வாழ்த்துக்கள். பகவான் ஸ்ரீ கணேஷின் ஆசீர்வாதம் எப்போதும் நம்மோடு இருக்கட்டும். எல்லா இடங்களிலும் மகிழ்ச்சியும், செழிப்பும் பெருகட்டும்”, என்று கூறி வாழ்த்தியுள்ளார்.
(
சிறப்பு சேவைகள் மற்றும் கட்டுரைகள்
அறிவுசார் சொத்துரிமைகள் குறித்து திருச்சிராப்பள்ளி தேசிய தொழில்நுட்பக் கழகத்தில் இணையவழி பயிலரங்கு
சுதந்திரத்தின் 75-வது ஆண்டுப் பெருவிழாவின் பகுதியாக திருச்சிராப்பள்ளியில் உள்ள தேசிய தொழில்நுட்ப கல்விக் கழகமும், நாக்பூரில் உள்ள ராஜீவ்காந்தி தேசிய அறிவுசார் சொத்துரிமை மேலாண்மை நிறுவனமும் இணைந்து இணையவழி பயிலரங்கை நடத்தியுள்ளது.
“அறிவுசார் சொத்துரிமைகள், காப்புரிமைகள் மற்றும் வடிவமைப்பு தாக்கல் செய்தல்” என்ற தலைப்பில் நடைபெற்ற பயிலரங்கை திருச்சிராப்பள்ளி தேசிய தொழில்நுட்ப கல்விக் கழக இயக்குநர் டாக்டர் ஜி அகிலா தொடங்கிவைத்தார். இந்த பயிலரங்கில் காப்புரிமை மற்றும் வடிவமைப்புகள் அலுவலக உதவி கட்டுப்பாட்டாளர் திரு குமார ராஜூ சிறப்புரையாற்றினார்.
பதிப்புரிமை மற்றும் காப்புரிமைகளுக்கு இடையே உள்ள நுட்பமான வேறுபாடுகள் பற்றி இந்த பயிலரங்கில் எடுத்துரைக்கப்பட்டது. மேலும் புதிய தொழில்களைத் தொடங்க மாணவர்கள் ஊக்குவிக்கப்பட்டனர். தற்போதைய சூழலில் கல்வி பாடத்திட்டத்தில் அறிவுசார் சொத்துரிமைகள் பற்றி சேர்ப்பது அவசியம் என்றும் வலியுறுத்தப்பட்டது.
பாதுகாப்பு அமைச்சகம்
எதிர்கால போர்களில் நோய்க்கிருமிகள் ஆயுதமாக பயன்படுத்தப்படலாம்: ராணுவ துணை தளபதி
கொவிட்-19 பெருந்தொற்றுக்கு பிந்தைய சவால்கள் குறித்து வங்கதேச தேசிய ராணுவக் கல்லூரியில் பயிற்சி பெறுபவர்களுடன் இந்திய ராணுவப் படையின் துணை தளபதி லெப்டினெண்ட் ஜெனரல் எஸ் கே சைனி காணொலி மூலம் 2020 டிசம்பர் 2 அன்று உரையாற்றினார்.
எதிர்கால உலகத்தில் கொரோனாவின் பாதிப்பு குறித்தும், ராணுவத்தின் மீதான அதன் தாக்கம் குறித்தும், பாதுகாப்பு சவால்கள் பற்றியும், அவற்றை எதிர்கொள்வதற்கான அவரது சிந்தனைகள் பற்றியும் லெப்டினெண்ட் ஜெனரல் எஸ் கே சைனி பேசினார்.
அவசர சுகாதாரத் தேவைகளுக்காக அதிகளவிலான பணம் செலவிடப்பட்டுள்ளதால் ராணுவத் திறன் மற்றும் திட்டங்களுக்கான நிதி ஒதுக்கீடுகள் பல்வேறு நாடுகளில் பாதிக்கப்பட்டிருப்பதாக அவர் கூறினார்.
எதிர்கால போர்களைப் பற்றி பேசிய அவர், செலவேதும் இல்லாத, அதிக சக்தி வாய்ந்த நோய்க்கிருமியை உயர் தொழில்நுட்ப ஆயுதமாக பயன்படுத்தக்கூடிய போர்கள் வருங்காலத்தில் நடைபெறலாம் என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1677719
ரெயில்வே அமைச்சகம்
“தேசிய எரிசக்தி சேமிப்பு தினத்தை" முன்னிட்டு “தேசிய எரிசக்தி சேமிப்பு விருதுகளை” குடியரசுத் தலைவர் வழங்கினார்
தேசிய எரிசக்தி சேமிப்பு தினத்தையொட்டி புதுதில்லியில் நேற்று  நடைபெற்ற நிகழ்ச்சியில் குடியரசுத் தலைவர் திருமதி திரௌபதி முர்மு தேசிய எரிசக்தி சேமிப்பு விருதுகள், தேசிய எரிசக்தி திறன் புதுமைக் கண்டுபிடிப்புகள் விருதுகள் மற்றும் தேசிய ஓவியப் போட்டியில் வெற்றி பெற்றவர்களுக்கான பரிசுகள் ஆகியவற்றை வழங்கினார். இந்நிகழ்ச்சியில் 2022-ம் ஆண்டுக்கான 9 தேசிய எரிசக்தி சேமிப்பு விருதுகளை இந்திய ரயில்வே பெற்றது. மத்திய மின்துறை அமைச்சகத்தின் கீழ் உள்ள எரிசக்தித் திறன் அமைப்பு இந்நிகழ்ச்சிக்கு ஏற்பாடு செய்திருந்தது.
ரயில்வே நிலையங்கள் பிரிவில் எரிசக்தி சேமிப்பு நடைமுறைகளில் தென்மேற்கு ரயில்வே முதல் மற்றும் இரண்டாவது பரிசுகளை வென்றது. முதல் பரிசு கச்சிகூடா ரயில் நிலையத்திற்கும், இரண்டாவது பரிசு குண்டக்கல் ரயில் நிலையத்திற்கும் வழங்கப்பட்டது.
கான்பூர் மத்திய ரயில் நிலையம், ராஜமுந்திரி ரயில் நிலையம், தெனாலி ரயில் நிலையம் ஆகியவற்றிற்கு தரச்சான்றிதழ் வழங்கப்பட்டது.
கட்டிடங்கள் பிரிவில் வடமேற்கு ரயில்வேயின் அஜ்மீர் பட்டறைக்கு முதல் பரிசு வழங்கப்பட்டது.
குடியரசுத் தலைவர் செயலகம்
விநாயகர் சதுர்த்தி நாளை கொண்டாடப்பட உள்ள நிலையில் நாட்டு மக்களுக்கு குடியரசுத் தலைவர் வாழ்த்து
விநாயகர் சதுர்த்தி நாளை கொண்டாடப்பட உள்ள நிலையில் நாட்டு மக்களுக்கு குடியரசுத் தலைவர் திரு ராம் நாத் கோவிந்த் வாழ்த்து தெரிவித்துள்ளார்.
அவர் விடுத்துள்ள செய்தியில், “விநாயகர் சதுர்த்தி என்ற நன்னாளில் இந்தியாவில் வசிக்கும் சக குடி மக்கள் மற்றும் வெளிநாடுகளில் உள்ளவர்கள் உட்பட அனைவருக்கும் எனது நல்வாழ்த்துகளைத் தெரிவித்துக்கொள்கிறேன்.
அறிவு, வளம், நல்ல அதிர்ஷ்டத்தின் சின்னமாக விளங்கும் பகவான் விநாயகரின் பிறந்தநாளைக் குறிக்கும் இந்தப் பண்டிகை மிகுந்த வேட்கை மற்றும் மகிழ்ச்சியுடன் கொண்டாடப்படுகிறது. விநாயகர் சதுர்த்தியை முன்னிட்டு இந்த வருடம், கொவிட்-19 பெருந்தொற்றுக்கு எதிரான நமது போராட்டங்கள் வெற்றி பெறவும் அனைவரிடத்திலும் மகிழ்ச்சியும் அமைதியும் ஏற்படவும் பகவான் விநாயகரை பிரார்த்தனை செய்வோம்.
உற்சாகம் மற்றும் நல்லிணக்க சூழலியலில், கொவிட் சரியான நடத்தை விதிமுறையைப் பின்பற்றி இந்தப் பண்டிகையை நாம் கொண்டாடுவோம்”, என்று கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753540
ஜல்சக்தி அமைச்சகம்
இந்திய-மியான்மர் எல்லையில் ஜல் ஜீவன் இயக்கத்தின் கீழ், குடிநீர் விநியோக திட்டங்கள் தொடக்கம்
ஜல் ஜீவன் இயக்கத்தின் கீழ் மணிப்பூரில் முதலமைச்சர் என்.பிரேன் சிங் இரண்டு குடிநீர் விநியோகத் திட்டங்களைத் தொடங்கி வைத்தார்.
இந்திய-மியான்மர் எல்லையில் உள்ள தீவிரவாதத்தால் பாதிக்கப்பட்ட இரண்டு தொலைதூர கிராமங்கள், இப்போது ஜல் ஜீவன் இயக்கத்தின் கீழ் முறையான குடிநீர் விநியோகத்தைப் பெறுகின்றன. சாண்டல் மாவட்டத்தில் உள்ள காங்பரோல் கிராமம் இந்திய-மியான்மர் எல்லையில் இருந்து 30 கி.மீ தொலைவில் இருக்கிறது. இங்கு 82 குடும்பத்தினர் மட்டும் வசிக்கின்றனர். எனினும், ஆயிரம் பேர் கொண்ட மக்கள் தொகைக்கு ஏற்றபடி 2041-ம் ஆண்டு வரை பலன் அளிக்கும் வகையில் குடிநீர் திட்டம் வடிவமைக்கப்பட்டுள்ளது. 60 லட்சம் ரூபாய் செலவில், ஈர்ப்பு ஓட்டம் அடிப்படையிலான குடிநீர் விநியோகத்தில், 82 குடும்பங்களுக்கும் குடிநீர் இணைப்புகள் வழங்கப்பட்டுள்ளதன் மூலம் இப்போதைய மக்கள் தொகையான 450 பேர் பயன்பெறுவர். குடிநீர் சுத்திகரிப்பு நிலையத்தில் இருந்து 6 கி.மீ தொலைவில் உள்ள காங்பரோலோக் என்ற வற்றாத நீர் ஆதாரப் பகுதியில் இருந்து குடிநீர் கொண்டு வரப்படுகிறது. நீர் ஆதாரம் குடிநீர் சுத்திகரிப்பு பகுதியை விட உயரமாக இருப்பதால், ஈர்ப்பு ஓட்டம் அடிப்படையில் குடிநீர் வழங்க தீர்மானிக்கப்பட்டது. சாண்டல் மாவட்டத்தில் உள்ள இன்னொரு கிராமமான, கெங்ஜோய் கிராமத்துக்கும் குடிநீர் விநியோகம் செய்யப்படுகிறது. இந்த கிராமம் இந்திய-மியான்மர் எல்லையில் இருந்து 20 கி.மீ தொலைவில் உள்ளது. இங்கு உள்ள 73 குடும்பங்களுக்கு குடிநீர் இணைப்பு வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667475
-----
(Visitor Counter : 164